CELEX: 62014CA0515
Language: sk
Date: 2016-01-21 00:00:00
Title: Vec C-515/14: Rozsudok Súdneho dvora (prvá komora) z 21. januára 2016 – Európska komisia/Cyperská republika (Nesplnenie povinnosti členským štátom — Voľný pohyb osôb — Pracovníci — Články 45 ZFEÚ a 48 ZFEÚ — Dávky v starobe — Rozdielne zaobchádzanie z dôvodu veku — Úradníci členského štátu vo veku do 45 rokov, ktorí opustili tento členský štát s cieľom pracovať v inom členskom štáte alebo v inštitúcii Európskej únie)

14.3.2016   
            
            
               SK
            
            
               Úradný vestník Európskej únie
            
            
               C 98/13
            
         Rozsudok Súdneho dvora (prvá komora) z 21. januára 2016 – Európska komisia/Cyperská republika
   (Vec C-515/14) (1)
   
   ((Nesplnenie povinnosti členským štátom - Voľný pohyb osôb - Pracovníci - Články 45 ZFEÚ a 48 ZFEÚ - Dávky v starobe - Rozdielne zaobchádzanie z dôvodu veku - Úradníci členského štátu vo veku do 45 rokov, ktorí opustili tento členský štát s cieľom pracovať v inom členskom štáte alebo v inštitúcii Európskej únie))
   (2016/C 098/16)
   Jazyk konania: gréčtina
   
      Účastníci konania
   
   
      Žalobkyňa: Európska komisia (v zastúpení: H. Tserepa-Lacombe a D. Martin, splnomocnení zástupcovia)
   
      Žalovaná: Cyperská republika (v zastúpení: N. Ioannou a D. Kalli, splnomocnení zástupcovia)
   
      Výrok rozsudku
   
   
               1.
            
            
               Cyperská republika si tým, že so spätným účinkom od 1. mája 2004 nezrušila vekové kritérium stanovené v článku 27 zákona 97(I)/1997 o dôchodkovom zabezpečení, ktoré odrádza pracovníkov od toho, aby opustili svoj členský štát pôvodu s cieľom pracovať v inom členskom štáte, v inštitúcii Európskej únie alebo v inej medzinárodnej organizácii a ktorého dôsledkom je zavedenie rozdielneho zaobchádzania medzi na jednej strane migrujúcimi pracovníkmi, vrátane tých, ktorí pracujú v inštitúciách Európskej únie alebo v inej medzinárodnej organizácii, a na druhej strane úradníkmi, ktorí svoju činnosť vykonávajú na Cypre, nesplnila povinnosti, ktoré jej vyplývajú z článkov 45 ZFEÚ a 48 ZFEÚ, ako aj z článku 4 ods. 3 ZEÚ.
            
         
               2.
            
            
               Cyperská republika je povinná nahradiť trovy konania.
            
         
      (1)  Ú. v. EÚ C 65, 23.2.2015.